লেন কোল্ডওয়েল
লিওনার্ড জন লেন কোল্ডওয়েল (ইংরেজি: Len Coldwell; জন্ম: ১০ জানুয়ারি, ১৯৩৩ - মৃত্যু: ৬ আগস্ট, ১৯৯৬) ডেভনের নিউটন অ্যাবটে জন্মগ্রহণকারী প্রথিতযশা ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯৬২ থেকে ১৯৬৪ সময়কালে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর ইংরেজ কাউন্টি ক্রিকেটে ওরচেস্টারশায়ার দলের প্রতিনিধিত্ব করেছিলেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলেছেন। এছাড়াও নিচেরসারিতে কার্যকরী ব্যাটিং করেছেন লেন কোল্ডওয়েল।